**PID: Naš zavičaj – uvježbavanje i ponavljanje**

Odigraj igru na poveznici:

 <https://wordwall.net/hr/resource/1097594/bre%C5%BEuljkasti-zavi%C4%8Daj-2razred>

Pročitaj u udžbeniku što smo do sada učili o zavičaju. Uz svaki naslov reci i zapiši jednu ili dvije rečenice za koje misliš da su najvažnije. U tome ti mogu pomoći i rečenice iz igre,

Pokušaj izraditi plakat (poster) o brežuljkastom kraju u kojemu ćeš napisati rečenice za koje misliš da su najvažnije: samo 1-2 po naslovu. Uz te rečenice nacrtaj crtež koji prikazuje to što piše.

Ne zaboravi napisati naslov MOJ ZAVIČAJ.

Kad radiš plakat, važno je da sve bude pregledno i točno napisano, da slike prikazuju temu te da sve izgleda skladno i lijepo. Vodi računa o vidljivosti i veličini slova.

Radi polako. Imaš vremena do kraja tjedna.

Kako ćeš znati da je plakat (poster) dobar?
Pogledaj prema tablici i procijeni što je dobro, a što možeš popraviti:

|  |  |  |  |
| --- | --- | --- | --- |
|  | Jako dobro | Dobro | Mogu bolje  |
| **Sadržaj postera** | Na posteru je sve pregledno napisano. Sve je točno i zanimljivo. | Na posteru ima dijelova koji nisu točno napisani. | Na posteru ima dijelova koji nemaju veze s temom. |
| **Slike na posteru** | Zbog slika koje se nalaze na njemu poster je vrlo zanimljiv. | Poster je prenatrpan slikama ili ih nema dovoljno. | Slike na posteru nisu povezane s temom. |
| **Preglednost postera** | Zbog izgleda slova, količine teksta i slika poster izgleda uredno i lijepo. | Poster ima različite oblike slova, previše ili premalo teksta i slika pa je nepregledan. | Sadržaji na posteru izgledaju nepregledno i neuredno. |

Kad si zadovoljan / zadovoljna s plakatom, zamoli roditelje da ga poslikaju i pošalju meni.

**Poigraj se i uživaj u radu. Sretno!**